5d5cd8754af83a97ad2d3c0edd33a0ab
dækker min forsikring stormskader, der alene rammer mine træer?
forsikringsguiden.dk
2020.29
nej, husforsikringen dækker ikke stormskade på haveanlæg eller udgifter til oprydning som følge af væltede træer.


4db9e7c4f4a8c8063d5f0e4485f9ac0c
dækker husforsikringen skader som følge af oversvømmelse efter en storm?
forsikringsguiden.dk
2020.29
nej, som udgangspunkt dækker ingen forsikringer skade som følge af oversvømmelse fra hav, fjord, sø eller vandløb. der kan være hjælp at hente fra stormrådet. læs mere om dine erstatningsmuligheder på [www.stormraadet.dk](https://www.stormraadet.dk/) 


da4b336636594eb1a7886405d80da3fe
hvilken forsikring dækker, hvis min nabos træ vælter ind til mig i en storm? og kan jeg forlange at træet bliver fældet?
forsikringsguiden.dk
2020.29
for at du kan kræve, at din nabo fælder sit træ, skal der være en begrundet mistanke om, at der er noget galt med træet, og at det kan medføre en skade. er det tilfældet, er det en god idé at gøre din nabo opmærksom på problemet på skrift og tage fotos af situationen.

hvis din nabos træ vælter ind på din grund i en storm, skal du anmelde skaden til din egen husforsikring. din husforsikring dækker skader på dit hus efter nedstyrtende ting samt storm, når der har været vindstød på mindst 17,2 meter per sekund. på www.forsikringsvejret.dk kan du tjekke, hvor meget det har blæst på et bestemt tidspunkt på en bestemt adresse.

forsikringen dækker normalt kun oprydning af bygningsdele, og dermed ikke bortskaffelse af et træ. dog kan udgiften til at fjerne træet fra fx dit tag være dækket, da formålet er at begrænse skaderne på dit hus.

hvis ikke din egen forsikring dækker dine skader, eller hvis du har en selvrisiko på din forsikring, kan du normalt kun kræve erstatning af din nabo, hvis han har båret sig uansvarlig ad, fx hvis han har været bekendt med, at træet har været sygt, og han har undladt at gøre noget ved det. er der ikke tegn på sygdom i træet, må du altså selv betale for udbedring af dine skader og/eller din selvrisiko


085b8217f979c42c1b316a1fb255ab9b
min vandvarmer er faldet ned af væggen. min forsikring vil kun betale for det, som vandvarmeren ødelagde i faldet, og ikke for en ny vandvarmer. kan det passe? 
forsikringsguiden.dk
2020.29
de fleste husforsikringer dækker ”pludselig skade”. for at man kan anse en skade for pludselig, skal både årsagen til at skaden opstår og dens virkning være øjeblikkelig og uventet. skadens årsag og virkning skal altså være sket samtidig. i praksis betyder det, at forsikringen ikke dækker den genstand, der falder ned og bliver ødelagt, hvis ikke årsagen til, at den falder ned, er pludselig.

jeg kan godt forstå, at du oplever det som pludseligt, fordi din vandvarmer har siddet på væggen i mange år uden problemer. højst sandsynligt er den faldet ned, fordi skruerne, som vandvarmeren var hængt op med, har løsnet sig. da skruerne har arbejdet sig ud af væggen over tid, er årsagen ikke pludselig. det betyder med andre ord, at du selv må betale for en ny vandvarmer. hvad angår skaderne på dit skab og dit gulv, er ødelæggelserne sket øjeblikkeligt, idet vandvarmeren rammer dem i faldet. du kan finde kendelser på området hos ankenævnet for forsikring på [www.ankeforsikring.dk.](http://ankeforsikring.dk/sider/default.aspx) 


1fe82ba3fc191fe1b7e6180748c53cc4
hvilken forsikring dækker, hvis nogen kommer til skade på mit fortov, fordi min lejer glemmer at rydde sne?
forsikringsguiden.dk
2020.29
som hovedregel har grundejeren ansvaret for fx snerydning. det er derfor også dig, der hænger på erstatningen, hvis andre kommer til skade pga. manglende snerydning. de fleste husforsikringer indeholder dog en ansvarsforsikring, som dækker, hvis enten ejeren eller brugeren af et hus er skyld i, at andre kommer til skade. men skriv i lejekontrakten, hvem der har hvilke pligter.


324713dce7ab18760bce454bfd85d2a9
kan det være rigtigt, at jeg skal betale min selvrisiko, selvom en håndværker er skyld i uheldet? 
forsikringsguiden.dk
2020.29
har du købt dine forsikringer med en selvrisiko, skal du selv betale det beløb, der fremgår af din forsikringsaftale. det gælder som hovedregel også, selvom andre er skyld i din skade. dit forsikringsselskab lægger med andre ord ikke ud for selvrisikobeløbet.

det, du kan gøre, er at forsøge at få dækket din selvrisiko hos håndværkeren. få ham til at anmelde skaden til sit forsikringsselskab. hvis håndværkeren ikke har en forsikring, eller han også har en selvrisiko på sin forsikring, der er større end din, er det en sag mellem dig og håndværkeren.


e500b5a70b97285f3e2dae7e6bdf1306
kan jeg få dækket ekstraudgifter til mad i stedet for at blive genhuset?
forsikringsguiden.dk
2020.29
i forbindelse med en større skade dækker forsikringen rimelige og nødvendige merudgifter til genhusning. der kan i stedet for genhusning være mulighed for alternative løsninger, som fx en skurvogn på egen matrikel, godtgørelse af ekstra udgifter til kost, når man ikke har eget køkken osv. men det er alt sammen noget, man skal aftale med sit forsikringsselskab.


dd3b2f8871ef81ab1eb67f15b3ba1df3
hvorfor dækker sommerhusforsikringen ikke tyveri af indbo fra min terrasse? 
forsikringsguiden.dk
2020.29
det er sådan, at ting som bliver stjålet uden for en bygning forsikringsmæssigt bliver betragtet som ”simpelt tyveri”. de fleste sommerhusforsikringer dækker kun simpelt tyveri, når huset er beboet. når du ikke opholder dig i sommerhuset, kan det være en god ide at fjerne/låse værdifulde ting inde i fx et skur.  
  


et sommerhus bliver normalt betragtet som ubeboet, når der ikke finder overnatning sted i huset. weekendophold eller lignende betyder ikke, at stedet er beboet i den mellemliggende tid. der kan være nogle selskaber, som dækker visse ting udendørs i sommerperioden, men det skal i givet fald stå i dine forsikringsvilkår, hvis der er særlige regler. hvis tyveriet er sket efter, at du har forladt dit sommerhus, kan det være årsagen til, at du ikke kan få dækket de ting, som du har fået stjålet fra din terrasse.


ea49be13bdce1b722891d07f39a8b3ad
hvorfor skal jeg betale selvrisiko flere gange efter et rotteangreb?
forsikringsguiden.dk
2020.29
du skal betale en selvrisiko pr. skade. hvor mange skader, der er tale om, og dermed hvor mange selvrisici, du skal betale, er selvfølgelig altid en konkret vurdering.

generelt har det betydning for antallet af skader, hvad årsagen til skaderne er, hvor mange ledninger der er sket skade på, og hvor de er placeret i forhold til hinanden.

er du utilfreds med dit forsikringsselskabs afgørelse, har du altid mulighed for at klage til dit forsikringsselskab. hvis selskabet holder fast i deres afgørelse, kan du klage til ankenævnet for forsikring mod et gebyr på 200 kr.

ankenævnet for forsikring har afgjort masser af sager på dette område, så inden du klager, vil jeg anbefale dig at tjekke, om du kan finde relevante kendelser på deres hjemmeside – [www.ankeforsikring.dk](http://ankeforsikring.dk/sider/default.aspx). 


e3105de19980ab53fba626e62e9e12c8
dækker forsikringen, hvis der går ild i mit juletræ
forsikringsguiden.dk
2020.29


| 

| 

| 

| julehyggen giver desværre anledning til mange brande i december. brandvæsenet har ca. 35 pct. flere udkald i private hjem i julemåneden, og forsikringsselskaberne får næsten dobbelt så mange anmeldelser om brand i december i forhold til resten af året.mange brande i private hjem kan undgås, hvis alle i familien er opmærksomme. men generelt skal der meget til for, at en brandforsikring ikke dækker. man skal opføre sig groft uagtsomt, dvs. man skal gøre noget, der er indlysende farligt for, at man kan få nedsat eller helt afvist sin erstatning. det er selvfølgelig altid en konkret vurdering, om man har opført sig groft uagtsomt, men det kan fx være, hvis man ryger i sengen eller ikke er omhyggelig, når man bruger brandfarlige væsker.men når det er sagt, kan gran og levende lys i sig selv være en farlig cocktail, særligt jo tættere vi kommer på julen, og hvis træet er fældet længe inden. derfor bør du selvfølgelig gøre, hvad du kan for at undgå brand. det kan du gøre:* hav altid vand i nærheden
* gå og sov aldrig fra levende lys
* placér aldrig levende lys i nærheden af andet brandbart, fx gardiner, i bogreoler, under hylder/skabe eller ovenpå elektriske apparater
* tjek, at dine røgalarmer virker.

du kan få flere [gode råd om brandforebyggelse](/forsikringsoplysningen/vaerd-at-vide-om-forsikring/bolig-og-familie/forebyg-skader/forebyg-brand/ "forebyg") på vores hjemmeside. |

 |

 |

 |


16279de88ed10f30211ce0ebc82583a4
dækker min forsikring brandmærker efter en stjernekaster, når jeg selv har inviteret gæster?
forsikringsguiden.dk
2020.29
skader fra eksempelvis eksploderet fyrværkeri, bordbomber eller lignende er dækket af en almindelig husforsikring. skader som skyldes gnister fra fx stjernekastere, som tabes på gulvet og laver brandmærker, svideskader eller huller, er derimod ikke dækket.  
  


det skyldes, at forsikringen kun dækker brand, der breder sig med flammer. derfor er det altid en god ide at tænde stjernekastere udenfor.  
  


når man har gæster, accepterer man en vis risiko for, at der kan opstå skader. det er uanset, om gæsterne er inviteret eller dukker op uanmeldt. derfor skal man efter almindelig retspraksis normalt ikke erstatte noget, hvis man under et besøg laver en mindre tingskade, fx spilder et glas vin.  
  


selvom domstolene ofte ikke mener, at man er ansvarlige for sådanne skader, kan gæstens (din datters venners) indboforsikring alligevel dække småskader, som sker under besøg hos andre, de såkaldte ”gæstebudsskader”. men du vil i givet fald ikke få fuld erstatning, da der normalt er en særlig selvrisiko på den type skader. gæsternes forsikring dækker derimod ikke, hvis der er tale om et hændeligt uheld, dvs. at de er helt uden skyld i uheldet.   
  


du må derfor prøve at få gæsterne til at anmelde uheldet til deres private ansvarsforsikring (en del af indboforsikringen).


edaeabed0dde36492cb1ca5cfb143916
hvorfor skal jeg selv betale, når der opstår forskelle på mine vægfliser efter en rørskade?
forsikringsguiden.dk
2020.29
din husforsikring erstatter det, som det vil koste at genoprette det, der er sket skade på. forsikringen betaler normalt ikke erstatning for den forskel, der kan opstå mellem det beskadigede og ubeskadigede i forbindelse med reparation af en skade. heller ikke selv om det ikke er muligt at skaffe de samme materialer, som de skadede.  
  


i dit tilfælde betyder det, at du som hovedregel kan få erstattet udgiften til at genoprette røret og fliserne på den væg, som er ødelagt. derfor er det helt efter bogen, at dit selskab har givet dig besked om, at du selv må betale for at få udskiftet fliserne på de resterende to vægge, hvis du ønsker det.  
  


nogle selskaber tilbyder en udvidet dækning for kosmetiske forskelle mellem fx fliser/klinker, trægulve, glas og kummer. havde du købt sådan tilvalgsdækning, ville din forsikring betale et tilskud til at få udskiftet de ubeskadigede fliser, typisk 50 % af udgifterne.  
  


hvis du ønsker at sikre dig mod kosmetiske forskelle i fremtiden, må du spørge dit selskab, om de tilbyder denne type dækningen.


20f1b3c4c847f5ff45ceacaed8245ef8
kan jeg kræve erstatning af min udlejer, når jeg er faldet på hans glatte fortov?
forsikringsguiden.dk
2020.29
som hus- og grundejer har man ansvaret for at rydde sit fortov for sne og sikre, at der ikke er glat. det skal ske hurtigst muligt, efter sneen er faldet.

 

når du bor i lejlighed, er det din udlejer, der skal sørge for snerydning og glatførebekæmpelse på fortove, trapper, stier osv., der hører til grunden. har din udlejer ikke gjort det, kan han/hun komme til at betale for dine skader. ansvaret er dog ofte dækket af udlejerens forsikring. for de fleste hus- og ejendomsforsikringer indeholder en hus- og grundejeransvarsforsikring, som dækker, hvis man som ejer/bruger af en ejendom er skyld i, at andre kommer til skade.

 

det er altid en konkret vurdering, om din udlejer har forsømt sine forpligtelser eller ej. som hovedregel skal der være ryddet for sne mellem kl. 7-22 på hverdage og søndag først fra kl. 8. har det fx sneet midt om natten, eller er det begyndt at sne, mens husejeren var på arbejde, har man ikke nødvendigvis krav på erstatning. vær også opmærksom på, at det er dig, der skal bevise, at udlejeren ikke har overholdt sine forpligtelser og er skyld i dine skader. udsagn fra eventuelle vidner og billeder af uheldsstedet, kan være en hjælp for dig.

 

i første omgang må du få din udlejer til at anmelde uheldet til sit forsikringsselskab. de vil herefter tage stilling til, om man kan bebrejde din udlejer, og dermed, om du kan få erstattet dine behandlingsudgifter og eventuelle andre følger.

 

hvis du ikke allerede har anmeldt det til dit eget forsikringsselskab, skal du også gøre det. du kan nemlig også få erstatning for bl.a. varige mén og eventuelt også behandlingsudgifter fra din egen ulykkesforsikring, selvom andre er skyld i din ulykke. du kan dog ikke få dækket mere end de faktiske udgifter. dvs. behandlingsudgifterne bliver ikke dækket af både din ulykkesforsikring og udlejerens forsikring.


aa39772a17e53b56194992fce00afbea
hvordan er jeg stillet ved fejl og mangler efter en forsikringsskade?
forsikringsguiden.dk
2020.29
først og fremmest skal du kunne dokumentere, at de løse fuger skyldes håndværkerens fejl. herudover skal du være opmærksom på, at der er særlige frister for at klage over mangler ved et udført arbejde. i mange tilfælde er mangelfuldt arbejde et mellemværende mellem kunden (dig) og håndværkeren. men det kan afhænge af, hvem der har bestilt håndværkeren og anvist, hvordan arbejdet skal udføres.

 

hvis du selv har bestilt håndværkeren til at udføre arbejdet, er det dig, som bygherre, der har mangelsbeføjelser. dvs. du skal selv gøre indsigelser over for håndværkeren. det har dit forsikringsselskab ikke ansvaret for. 

 

ofte beder forsikringsselskaberne deres kunder om at indhente et par tilbud på at få udbedret den konkrete skade. på den baggrund vurderer de, hvor meget de kan erstatte. men det betyder ikke nødvendigvis, at det er dem, som har rekvireret håndværkeren.

 

er der derimod tale om mangler, som vedrører en udbedringsmetode, som dit forsikringsselskab har anvist, eller har de igangsat og entreret med håndværkeren, kan forsikringsselskabet have et ansvar. det kræver normalt, at håndværkeren ikke vil påtage sig ansvaret og ikke afhjælper problemet.

 

hvis du mener, at dit forsikringsselskab som rekvirent hæfter for eventuelle mangler, kan du indsende en klage til forsikringsselskabets klageansvarlige. du finder ofte kontaktoplysningerne på selskabets hjemmeside. afviser de fortsat at afhjælpe problemet, kan du klage over deres afgørelse til ankenævnet for forsikring mod et gebyr på 200 kr.

 

hvis dit forsikringsselskab ikke har bestilt håndværkeren, og du ikke finder en løsning med håndværksfirmaet, bør du sende en klage til håndværkerfirmaet. afviser de din klage, kan du som forbruger klage til byggeriets ankenævn over kvaliteten af et udført håndværksarbejde. det koster et gebyr på 300 kr. du kan læse mere på deres hjemmeside [www.byggerietsankenaevn.dk](http://www.byggerietsankenaevn.dk/). 


9746967850962532e7b427270c1b80e9
kan jeg få dækket udgifter til at montere et overløbsanlæg for at undgå nye skybrudsskader?
forsikringsguiden.dk
2020.29
udgifter til forebyggelse er generelt ikke dækket af en forsikring.

 

selvom du har en ejerskifteforsikring, dækker den desværre ikke fejl ved eller skader på udendørs kloakinstallationer. har du derimod en udvidet ejerskifteforsikring, kan du være dækket, hvis der er en konkret skade på din kloak. men det gælder kun, hvis skaden ikke er dækket af din husforsikring. for en konkret vurdering, må du kontakte dit forsikringsselskab.

 

din husforsikring kan dække, hvis der er et brud på et skjult rør eller en udendørs stikledning. men altså ikke, at du skal have monteret et ekstra overløb for at undgå skader i fremtiden. 


580141e251b58dee121488dd5972a09a
skal mit forsikringsselskab betale for at mit gulv bliver udbedret efter nyeste regler i bygningsreglementet?
forsikringsguiden.dk
2020.29
om genetableringen af din skade skal ske efter nye eller gamle regler afhænger af hvor omfattende et arbejde, der er tale om.

 

**mindre reparationer**  
ved mindre reparationer, hvor kun en lille del af bygningsdelen er ødelagt, vil der ske udbedring som før skaden. der er altså ikke krav om ekstra tiltag for at spare på energien, ligesom der heller ikke er krav om en rentabilitetsberegning. det kan fx være et skadet parketgulv, hvor dele af gulvet fjernes.

 

**større skader**  
ved større skader, hvor en større del af konstruktionen skal udbedres, skal der gennemføres rentable energiforbedringer. det betyder, at der skal laves en rentabilitetsberegning, som afklarer om investeringen kan tjenes hjem i form af sparrede udgifter til opvarmning. dernæst skal der gennemføres energiforbedringer, hvis det er fugtteknisk forsvarligt. 

 

dit forsikringsselskab laver ikke en sådan rentabilitetsberegning. det kan i stedet en rådgiver gøre, og du må derfor høre, om dit forsikringsselskab vil betale for dette. det afhænger af, hvad der står i dine forsikringsvilkår.

 

en større skade kan fx være et skadet parketgulv, hvor hele overgulvet inkl. strøer er skadet og skal fjernes, men hvor det underliggende betonlag er tilbage.

 

**udskiftning**  
hvis en hel bygningsdel eller konstruktion udskiftes, skal konstruktionen/komponenten som hovedregel leve op til reglerne i det nye byggereglement. der kan dog være situationer, hvor det ikke kan gennemføres uden uforholdsmæssige meromkostninger.

 

det kan fx være udskiftning af hele gulvkonstruktionen bestående af parketgulv, isolering og terrændæk begrænset af de omgivende ydervægge (dvs. hele huset). her gennemføres energiforbedring uanset rentabilitet.

 

i dit tilfælde er betonen ikke skadet, og derfor er der ikke krav om, at hele betonlaget skal hugges op for at efterisolere. men det er muligt, at man kan være tvunget til isolere ekstra i det omfang, der er plads til det over betonlaget, hvis det er fugtteknisk forsvarligt. for at din forsikring dækker ekstraudgifter til isolering, er det desuden en forudsætning, at du ikke kan få dispensation fra de nye regler i byggelovgivningen.

 

du kan søge råd og vejledning om byggereglementer hos teknisk forvaltning i din kommune.


9320561cf05d989714546456fd5a0406
hvem skal dække skader fra min lejers akvarie?
forsikringsguiden.dk
2020.29
normalt skal skader på dit rækkehus forsikres via en husforsikring. er dit hus kaskoforsikret, vil du normalt være dækket, hvis der sker skade på fx dine gulve eller vægge efter pludselig udstrømning af vand fra et akvarie på mindst 20 liter.

 

lejeren kan altså ikke købe en tillægsdækning på hans indboforsikring, som dækker vandskader på en udlejers (din) bygning. visse skader på udvalgte bygningsdele, som lejeren har vedligeholdelsespligten for jf. lejekontrakten, kan dog være dækket af lejerens indboforsikring, hvis din husforsikring ikke dækker den pågældende skade.

 

du bør selvfølgelig tjekke, hvordan dit rækkehus er forsikret, men du har umiddelbart ikke behov for en ekstra forsikring. lejeren må derimod selv sørge for at forsikre sig imod skader på selve akvariet og andet indbo via sin indboforsikring.


7434f3329366369eb681886af81c5786
hvis forsikring dækker, når naboens trampolin flyver ind i mit drivhus?
forsikringsguiden.dk
2020.29
hvis der har været storm, skal skaderne i første omgang anmeldes til din egen husforsikring, også selvom din nabo måske ikke har båret sig ad, helt, som han burde. det skyldes en generel regel i lov om erstatningsansvar, som siger, at din nabos erstatningsansvar bortfalder, hvis din egen forsikring dækker skaderne. det gælder dog ikke, hvis han har lavet skaden med vilje eller båret sig groft uagtsomt ad.

 

for at din husforsikring dækker i forbindelse med storm, skal vindstyrken være mindst 8 svarende til 17,2 m pr. sekund. på [forsikringsvejret.dk](http://www.forsikringsvejret.dk/) kan du tjekke, om der har været storm på din adresse på et bestemt tidspunkt.

 

når det kommer til skader på drivhuse, er der forskel på, hvordan de enkelte forsikringsselskaber dækker. det kan være et krav, at drivhuset er opført på mure/støbt sokkel eller på pæle af beton eller jern. 

 

hvis din egen forsikring slet ikke dækker dine skader, må du bede din nabo anmelde skaden til hans husforsikring. den indeholder også en ansvarsforsikring, som dækker, hvis han er skyld i skader hos andre pga. fejl eller forsømmelser. fx hvis han ikke har fastgjort trampolinen inden stormvejret.

 

hvis skaderne på dit drivhus er dækket af din egen forsikring, kan du forsøge at få selvrisikoen dækket af din nabo (eller hans forsikringsselskab).

 

desuden er det en god ide at gøre din nabo opmærksom på, at han bør fjerne eller fastgøre sin trampolin for at undgå nye skader. på vores hjemmeside kan du få gode råd til, hvordan du generelt kan undgå stormskader på dit hus: <https://forsikringsguiden.dk/forsikringsoplysningen/vaerd-at-vide-om-forsikring/bolig-og-familie/forebyg-skader/forebyg-vejrskader/husforsikring-og-storm/>


62554a2ff62cd4b4fc9518795a984bf9
kan jeg forsikre mig i mod sætningsskader?
forsikringsguiden.dk
2020.29
i princippet kan det meste forsikres, så længe man kan overtale et forsikringsselskab til at tage risikoen, og hvis man vil betale den pris, som forsikringsselskabet forlanger.

 

i det konkrete tilfælde kan det dog blive ganske svært. for en almindelig husforsikring dækker ikke sætningsskader.

 

men bygherren kan derimod købe en ansvarsforsikring, der dækker deres ansvar for graveskader, hvilket er en helt almindelig forsikringstype. 


7658bdbf866c20c42685981a84bbf610
hvorfor dækker min husforsikring ikke hele udgiften til montering (arbejdsløn) på et ældre tag?
forsikringsguiden.dk
2020.29
erstatningen på en husforsikring fastsættes typisk til nyværdi, dvs. hvad det koster at genoprette skaden som nyt. det gælder dog ikke, når der gælder en fast afskrivningstabel for den beskadigede bygningsdel.

 

tagbelægning er en af de bygningsdele, som ofte er omfattet af en særlig afskrivningstabel. det betyder, at din erstatning bliver reduceret med en fast procentsats, der afhænger af materialets type og alder.

 

er der tale om en mindre reparation af et eksisterende tag, fx hvis man kun skal skifte en enkelt plade, vil dit forsikringsselskab typisk ikke afskrive på reparationsudgiften.

 

hvis taget derimod skal udskiftes, fratrækker forsikringsselskabet afskrivningen på den samlede udgift til at udbedre skaden, dvs. inkl. arbejdsløn til at nedtage og reetablere taget. og det betyder altså i dit tilfælde, at dit forsikringsselskab kun dækker 70 procent af den samlede udgift. det fremgår normalt af dine forsikringsvilkår, og det er helt almindelig praksis.

 

hvis dit forsikringsselskab betaler direkte til din håndværker, skal du selv sørge for at afregne din andel (afskrivning og eventuel selvrisiko) med håndværkeren.

 

det, som du har fået oplyst af dit forsikringsselskab, lyder altså til at være helt efter bogen.


fda4f7013893cae86de3c0a5eeee5174
kan kommunen fralægge sig ethvert ansvar for sætningsskader på mit hus?
forsikringsguiden.dk
2020.29
hvis kommunen påstår, at de kan fralægge sig ethvert ansvar for skader, der sker under deres byggeri/renovering, er det nok en påstand med modifikationer. juridisk set er forholdene lidt mere komplekse.

 

udgangspunktet er, at man som bygherre selvfølgelig ikke bare kan lave skader på andres ejendom, og at man bliver ansvarlig, hvis den, som lider skade, kan bevise, at gravearbejdet har medført revnedannelser/sætningsskader på nærliggende ejendomme. men som husejer kan man ikke kræve erstatning, hvis det viser sig, at huset/fundamentet er mere skrøbeligt/ustabilt end forventeligt. det kan være ud fra en individuel betragtning eller på grund af husets alder.

 

når man juridisk skal tage stilling til, om en bygherre er ansvarlig for skaden på et hus, vil der, ud over fundamentets tilstand, også blive lagt vægt på den metode, der har været valgt til at foretage udgravningen, fx tunge gravemaskiner vs. en håndskovl samt afstanden til huset.

 

det er derfor helt klart, at kommunen ikke bare generelt kan fraskrive sig sit bygherreansvar.

 

inden arbejdet bliver igangsat, er det en god ide, at man som husejer sikrer sig beviser for ejendommens tilstand fx ved fotos.


642ed5801a3910deae9cd2a8ebf420f3
hvorfor dækker forsikringen ikke skader efter oversvømmelse?
forsikringsguiden.dk
2020.29
det er en række situationer, hvor en hus- og indboforsikring ikke dækker, fx skader efter naturkatastrofer, herunder også efter oversvømmelse fra hav, fjord, sø og vandløb.

 

årsagen er, at forsikringsselskaberne har meget svært ved at beregne sandsynligheden for, at der opstår en skade som følge af oversvømmelse eller stormflod. det betyder også, at de har svært ved at fastsætte prisen for dækningen – og i givet fald at forsikringen blive meget dyr for alle danske forsikringskunder.

 

i stedet har folketinget for år tilbage oprettet stormrådet, hvorfra det kan være muligt at få erstatning for skader pga. oversvømmelse eller stormflod. alle danske forsikringskunder betaler til denne ordning via deres brandforsikring i form af en stormflodsafgift på 60 kr. pr. brandforsikring.

 

du kan læse mere på vores [hjemmeside](/forsikringsoplysningen/vaerd-at-vide-om-forsikring/bolig-og-familie/naar-skaden-er-sket/oversvoemmelse/ "oversvømmelse") eller hos stormrådet: <https://www.stormraadet.dk/>.


69e6a4a525dd98df664e29c59d0cafd6
dækker min forsikring tyveri af planter?
forsikringsguiden.dk
2020.29
faktisk er der forskel på, hvordan de enkelte husforsikringer dækker haveanlæg – herunder planter, træer, blomster m.m.

  
en husforsikring dækker skader på dit hus i forbindelse med indbrud samt tyveri af fastmonteret bygningsudstyr, fx hårde hvidevarer og udendørs belysning. men når det kommer til haveanlæg, dækker nogle få forsikringer tyveri (og hærværk), mens mange kun dækker, hvis man har købt en udvidet dækning.

 

du er derfor nødt til at tjekke i dine forsikringsvilkår, hvad der gælder for din husforsikring.

 

hvis din husforsikring dækker tyveriet, skal du desuden være opmærksom på, at der gælder særlige regler for erstatning af haveanlæg. du skriver ikke, hvor gammelt træet var, da du købte det. men typisk kan du kun få betalt dine udgifter til nyplantning af højst fire år gamle buske, planter eller træer, ligesom det også kræver, at du planter på ny for at få erstatning.


4fec10609c83a863dad0d8b3532a5b32
kan jeg kræve erstatning efter en ulykke på andres trampolin?
forsikringsguiden.dk
2020.29
om trampolinejerens forsikring kan være forpligtet til at betale erstatning, er en konkret vurdering.

når man hopper på andres trampolin, sker det som hovedregel på eget ansvar.

kun i situationer, hvor ejeren har en særlig instruktionspligt, fx skoler og sportsklubber, eller hvis man kan bevise, at skaden er sket pga. ejerens fejl og forsømmelser, kan ejerens forsikring komme i spil.

her har det bl.a. betydning, hvordan ulykken er sket, og om det skyldes den fx manglende udgravning. kontakt trampolinejeren og bed ham/hende om at anmelde skaden til sin husforsikring, som også indeholder en ansvarsforsikring.


5107c0ad0697415eb7416f650ffc5d91
er en robotplæneklipper dækket af min sommerhusforsikring?
forsikringsguiden.dk
2020.29
de fleste sommerhusforsikringer indeholder også en dækning for fast indbo i sommerhuset. her vil en robotplæneklipper normalt være omfattet.

  
du skal dog være opmærksom på, at der kan gælde særlige grænser for, hvor dyr din plæneklipper må være, dvs. hvor meget din forsikring højst erstatter, og så er det ikke alle skader, som forsikringen dækker.

  
**tyveri**

de fleste sommerhusforsikringer dækker kun hærværk og simpelt tyveri, dvs. tyveri udenfor bygning, når du overnatter i dit sommerhus. det kan være en udfordring, da plæneklipperen ofte også vil køre rundt udenfor, når du ikke opholder dig i sommerhuset. nogle selskaber har derfor også indført særlige regler, så forsikringen alligevel dækker i sommerperioden, selvom huset er ubeboet. det skal i givet fald stå i dine forsikringsvilkår, hvad der er dækket og i hvilken periode, da det kan variere fra forsikring til forsikring.

  
for at undgå tyveri, kan du overveje, om det er nødvendigt at have den kørende, når du ikke er i dit sommerhus. alternativt kan du gemme ladestationen væk, når du ikke er i der. det afhænger selvfølgelig af, hvor ofte du er der, og hvor længe den kan holde strøm. du kan også gøre brug af plæneklipperens alarm- og kodemuligheder samt mærke den.  
  
**vejrskader**

din forsikring dækker ikke skader efter storm eller regnvejr på udendørs ting. mange forsikringer dækker heller ikke kortslutningsskader på apparater, som kun er til udendørs brug. derfor er det en god ide at beskytte den mod skader ved ikke at lade den køre i fx tordenvejr, storm og voldsomt regnvejr. i nogle forsikringsselskaber kan du også købe en udvidet elektronikforsikring, som dækker fx kortslutning og funktionsfejl.

 

derfor er det en gode ide at tjekke dine forsikringsvilkår eller spørge dit forsikringsselskab, hvad der gælder for din sommerhusforsikring.


e565472be6819463d93457357a85ae9a
hvorfor dækker min forsikring ikke skader efter regnvejr?
forsikringsguiden.dk
2020.29
for at din forsikring dækker vand, som enten er kommet op igennem dit afløb, eller på anden vis har oversvømmet din kælder, skal der normalt have været skybrud.

 

forsikringsmæssigt er der tale om skybrud, når der falder 15 millimeter i løbet af 30 minutter eller 30-40 millimeter på et døgn. oversvømmelsen må ikke skyldes manglende vedligeholdelse, som fx tilstopning. på [forsikringsvejret.dk](https://forsikringsvejret.dk/) kan man se, om der har været skybrud på en bestemt adresse på et givent tidspunkt.  

 

hvis der ikke har været skybrud, lyder forsikringsselskabets afgørelse til at være rigtig. for en almindelig husforsikring dækker ikke vandskader, der skyldes, at en grundpumpe stopper med at virke.

 

når det er sagt, har du selvfølgelig krav på at få et begrundet afslag fra dit forsikringsselskab.

 

desuden er det afgørende, hvad der er aftalt fra start. forsikringsselskabet kan godt hjælpe med skadebegrænsning. men som regel vil alle udgifter være på din regning, indtil det er konkluderet, om skaden er dækket af din forsikring.


0520a60822b2539d50f584acbbac4da0
hvad skal jeg være opmærksom på, hvis jeg udlejer mit sommerhus?
forsikringsguiden.dk
2020.29
hvis du lejer dit sommerhus ud, skal du være opmærksom på, at din fritidshusforsikring normalt ikke dækker tyveri eller hærværk begået af en lejer, fordi du selv har givet lejeren adgang til dit sommerhus.

 

hvis dine ting på anden vis bliver ødelagt ved et uheld, kan det være dækket, hvis du har en udvidet dækning for andre ”pludselige skader”.

 

 

det er en god ide at undersøge, hvordan du er forsikret, og om du kan tilkøbe en forsikring, der dækker skader, som en lejer laver.

 

i mange forsikringsselskaber kan du købe en lejerskadedækning, som fx dækker, hvis lejeren ødelægger dine ting ved et uheld, stjæler noget eller begår hærværk i dit sommerhus.

 

hvis du ikke er forsikret mod lejerskader, kan du på [forsikringsguiden.dk](https://forsikringsguiden.dk/) sammenligne priser på en fritidshusforsikring med en lejerskadedækning.

 

generelt er det også klogt at tage sig nogle forholdsregler, når man lejer ud, fx opkræve et depositum og lave en lejekontrakt. her er et par gode råd.

 

**gode råd, når du lejer dit sommerhus ud**

* fjern de mest værdifulde ting i dit sommerhus, inden du lejer ud
* undersøg, hvem du lejer ud til, og om de har en forsikring, der dækker uheld
* lav en lejekontrakt, og aftal et depositum
* tjek, hvordan din forsikring dækker, og om du kan udvide den
* hvis du lejer ud gennem et udlejningsbureau, så spørg, om der er en forsikring tilkoblet i din aftale.

5e6322d07ad5ed16c6d2d26a8fa06611
er mit vinkøleskab dækket af min indbo- eller husforsikring?
forsikringsguiden.dk
2020.29
i princippet kan hårde hvidevarer være omfattet af såvel en husforsikring som en indboforsikring (medmindre de er direkte undtaget), hvis de kortslutter.

 

i praksis bliver hårde hvidevarer dog fortrinsvist dækket på en husforsikring. det skyldes bl.a., at forsikringsbranchen har indgået en administrativ aftale om, at hårde hvidevarer skal dækkes på husforsikringen, når denne findes af hensyn til dobbeltforsikring. du kan finde og læse mere i [fordelingsvejledningen](https://www.forsikringogpension.dk/media/4831/fordelingsvejledning-november-2019.pdf) (side 15) på forsikring & pensions hjemmeside.

 

du er, som forsikringskunde, ikke bundet af en sådan aftale. men det kan være årsagen til, at dit forsikringsselskab har sagt, at det er din husforsikring, som skal dække eventuelle skader.

du har med andre ord lov til at anmelde en eventuel skade, som er dækket af begge forsikringer, til hvem af dem, du ønsker. udover at din selvrisiko kan være forskellig, kan der også gælde forskellige regler for afskrivning alt efter, hvor gammelt køleskabet er.

 

hvis en skade er dækket af to forsikringer, hæfter begge forsikringsselskaber som om, at de var eneforsikret, og de må efterfølgende fordele ansvaret mellem sig efter forsikringsaftalelovens regler.

